'Ndrangheta

'Ndrangheta [ndr'angeta] (ka Famiglia Montalbano, Onorata società, Picciotteria, la Santa) on Calabria organiseeritud kuritegevuse (maffia) organisatsioon. Tänapäeval peetakse 'Ndranghetat Itaalia kõige ohtlikumaks kuritegelikuks organisatsiooniks ning üheks vägevamaks kuritegelikuks organisatsiooniks maailmas. Nime päritolu pole selge. Arvatakse, et see on tulnudb kreeka sõnast andragathia ('mehisus') või andragathos ('mehine'). Korrakaitsejõudude andmetel tegutseb Calabrias praegu umbes 155 kohaliku klanni (cosca (sitsiilia murdes 'artišokk', solidaarsuse sümbol) ehk 'ndrina), kuhu kuulub umbes 6000 kurjategijat, kes peaaegu alati on omavahel sugulussidemetes. Eurispesi 2008. aasta raporti järgi on 'Ndrangheta käive 44 miljardit eurot. 'Ndrangheta hakkas Calabrias kujunema peagi pärast Itaalia ühendamist 1861. aastal vastukaaluks põhjast peale tulevale rikkale klassile. Organisatsiooni rajasid 19. sajandil mässajad Plati ja San Luca linnas. Pärast Teist maailmasõda kogus 'Ndrangheta jõudu salakaubandusega, 1970. aastail läksid moodi inimröövid ja lunaraha, mis omakorda investeeriti uimastikaubandusse. 'Ndrangheta juured on Itaalias Reggio Calabria provintsis. Ta on tugev ka Vibo Valentia, Catanzaro ja Crotone provintsis, vähemal määral Cosenza provintsis. 'Ndrangheta tegutseb Euroopas, Põhja- ja Lõuna-Ameerikas ning Austraalias, seda peetakse Euroopa võimsaimaks maffiaorganisatsiooniks. 'Ndrangheta on Euroopa kokaiinikaubanduses üks tähtsamaid gruppe, mille osatähtsus ületab isegi Colombia uimastikartellide oma. Ta on osa sellest ärist üle võtnud Cosa Nostralt, mis sattus 1990ndatel suure surve alla. Tähtsad tuluallikad on ka relvakaubandus, rahapesu ja väljapressimine. Võrreldes Cosa Nostraga rajaneb liikmesus suuremal määral veresugulusel. Liiget nimetatakse 'ndrinu, klanni 'ndrina. Veresuguluse tõttu on ka reetmist vähem. Seni on politseiga koostööd teinud 157 liiget (Sitsiilias seevastu umbes 390). Erinevalt püramiidstruktuuriga Sitsiilia maffiast Cosa Nostrast, kus on olemas pealik ehk capo, pole ’Ndranghetal selget liidrit. 'Ndrangheta struktuur on perekonnapõhine, mis ühest küljest teeb politseile raskeks maffiasse sisse imbuda, teisalt aga on veritasu tõttu raske kustutada vaenutsevate perekondade võitlust. Siiski on aga mõni perekond nii-öelda peamine ning selleks peetaksegi just San Luca omasid – Strangio-Nirta ja Pelle-Romeo klanne. „Ta on nähtamatu nagu kuu teine külg.“ – Julie Tingwall La lotta contro la mafia, i tanti nomi del patto di sangue, Carabinieri.it Relazione 2008 della Commissione Antimafia[alaline kõdulink] More Over, Cosa Nostra, The Guardian, 8. juuni 2006 ‘Ndrangheta, Nicaso.com A Cosenza la testa della ndrangheta? ‘Ndrangheta, con droga e appalti giro d'affari di 44 miliardi, Calabria Ora, 22. mai 2008, lk 6 Kaivo Kopli, Calabria maffiaperekondade verine tüli läks üle piiri, Eesti Päevalehe – Estonia – Aug. 18, 2007 [1][alaline kõdulink], Nicaso.com Itaalias tabati aastaid tagaotsitud ’Ndrangheta maffia boss number üks, 20. veebruar 2008 Itaalia politsei arreteeris mõrvas kahtlustatava maffiajuhi, err.ee, 23. mai 2008 Lõuna-Itaalias vahistati tähtis maffiaboss (Domenico Morabito), 23. oktoober 2008 Itaalia maffiabossi Domenico Chirico eluküünal kustutati Lõuna-Itaalias Calabria maakonnas kümne kuuliga, www.DELFI.ee, 20. september 2010 Itaalia politsei nabis kinni ühe tagaotsituma maffiabossi Franco Li Bergolise, Postimees, 26. september 2010 Itaalia politsei arestis üle tonni arvatavat maffia kokaiini, Õhtuleht, 17. november 2010 Itaalia ja Saksamaa politseinikud vahistasid 35 mafioosot, DELFI.ee, 8. märts 2011 Itaalia kohus mõistis vangi 110 mafioosot, Delfi.ee, 20. november 2011 Mafia initiation ritual video released by Italian police, BBC News Online, 18. november 2014. Italy Cracks Down on 'Ndrangheta Crime Syndicate, ABC News, 28. jaanuar 2015. Postimehe video: Itaalia politsei vahistas kapi taga peidus olnud maffiabossi Itaalias algas aastakümnete suurim maffiaprotsess Calabria organisatsiooni ’Ndrangheta ühe klanni üle, www.delfi.ee, 13.01.2021 21. november 2023, Itaalias lõppes kohus 'Ndrangheta maffia üle, Kohtuprotsess keskendus 'Ndrangheta maffia osale nn Mancuso perekonna tegevusele Calabria maakonna Vibo Valentia provintsis, vahendab Financial Times.